ming030890/wiki-yue-high-quality huggingface dataset:
吳孟達

吳孟達（Ng Mang Tat，1952年1月2號—2021年2月27號）係香港影視演員，因為成日同周星馳合作演出而為人所熟悉。

生平
吳孟達喺福建廈門出世，五歲移居香港，1970年代投考無綫電視藝員培訓班，同期考入嘅重有周潤發同導演林嶺東，以排第五名嘅成績畢業。吳孟達響1975年就經已響無綫電視做配角，拍過無數電視劇，不過一直都冇乜人氣。佢最早嘅演出係《民間傳奇》系列，至1979年佢響《楚留香傳奇》飾演「胡鐵花」，就開始受到注意。
吳孟達講過吓佢啱啱出道嗰陣嘅情形。嗰陣爛賭，到1980年唔單止爭人30萬蚊賭債，重俾無綫雪起，搞到佢想自殺。後來佢修心養性，重新努力，好好研究演技，終於成功爬返起身，重還晒冚嘭唥債。佢唔單止重新喺電視熒幕出現，1981年仲參演咗生平第一部電影《執法者》。
1989年佢同周星馳拍攝《他來自江湖》之後大受歡迎，佢就噉開始紅。日後佢轉戰影壇，拍嘅戲，都幾乎清一色由周星馳主演。佢喺1990年開始進軍電影界，嗰年佢就憑周星馳主演嘅《賭聖》獲提名嗰年香港電影金像獎最佳男配角，到1991年佢終於憑《天若有情》，榮獲金像獎最佳男配角獎。
吳孟達喺電影生涯幾十年，實際上都冇一部係自己領銜主演。但相對其他配角演員，吳孟達就係少數靠演配角而走紅海內外嘅演員。佢參演過嘅唔少電影入面，最為人熟悉嘅都係周星馳電影：《賭聖》、《逃學威龍》、《鹿鼎記》、《審死官》、《逃學威龍2》、《破壞之王》、《九品芝麻官之白面包青天》、《百變星君》、《食神》、《少林足球》等等。其中1990年上演嘅《賭聖》票房勁收四千萬，破咗歷來港產片票房紀錄。1992年周星馳主演嘅五部戲包辦嗰年度票房榜頭五位，其中三部都有吳孟達份。到2001年佢參演嘅《少林足球》再破歷來港產片票房紀錄，收六千幾萬。多年來吳孟達同周星馳合作無間，使到連海峽兩岸一提起吳孟達，亦都會聯想起周星馳，稱之為「搞笑男二號」。
九十年代尾港產片市道不景，吳孟達喺港產片演出大為減少，主要仍然喺周星馳電影亮相。呢段期間佢喺大陸同台灣不斷接演劇集，比較成功嘅係台劇《白色巨塔》同埋大陸戲《流浪地球》。
2021年2月27號因肝癌病逝，之後佢嘅骨灰運咗去馬來西亞新山安葬。

信仰
吳孟達廿幾歲已經係佛教徒，亦都信觀音菩薩、關聖帝君、呂祖師、黃大仙咁多神佛。2015年之後唔知幾時改信基督教，喪禮用基督教儀式舉行。
吳宇森

吳宇森，SBS，BBS（英文：John Woo Yu-Sen，1946年9月22號—）係香港導演兼編劇，喺荷里活成名。

以前
吳宇森喺廣州出世，香港長大。
吳宇森與藝人羅家英1946年亦是同年同月同日出生。
九龍協和小學畢業，大坑東路德會協同中學畢業。
1973年，首次獨立執導電影。
1986年自編自導《英雄本色 (1986年版)》得到香港電影金像獎最佳影片、最佳男主角兩個獎項
嚮台灣金馬獎評選，吳宇森成為最佳導演。
2005年香港「中國電影一百年」活動入面，吳宇森選為一百年黎「最受喜愛導演」。
得第67屆威尼斯影展終身成就獎。
吳婕安

吳婕安（1995年11月5號—，英文：Mira Wu），藝名元元，係臺灣女藝人，新北市出世，2018年出道，出過幾本寫真書。
吳子冲

吳子冲（英文：Felix Ng，1991年12月13號—），係香港男藝人，做過模特兒，2017年報讀第29期無綫電視藝員訓練班之後做咗無綫電視旗下嘅藝員。佢喺香港公開大學社會科學系畢業。佢前女朋友係香港女藝人蔡嘉欣，曾一齊夾份開時裝舖頭。
吳安儀

吳安儀，BBS，MH（英文：Ng On Yee，1990年11月17號—）係香港女子士碌架運動員，2010年亞洲運動會攞士碌架6紅球團體金牌同單打銅牌。曾經喺2015、2017同2018年三次贏得世界女子桌球錦標賽冠軍，並且喺2018年2月首次登上世界女子桌球總會世界排名第一位。
合金裝備 V 幻痛

合金裝備 V 幻痛（英文：Metal Gear Solid V: The Phantom Pain）係由科樂美喺 2015 年出嘅一隻潛行遊戲，亦係小島秀夫喺科樂美設計嘅最後一隻遊戲。佢出嗮名結合咗潛行遊戲同開放世界，而且遊戲入面啲 NPC 有先進嘅人工智能。
合金裝備系列

合金裝備系列（Metal Gear）係科樂美嘅一個電子遊戲系列。
吉㔻

吉㔻（粵拼：gat1 pei1；？—218年），馮翊池陽人（而家陝西咸陽），係東漢末年嘅太醫令，佢有兩個仔，大嘅叫吉邈，細嘅叫吉穆。

事蹟
建安二十三年（218年），吉㔻共少府耿紀、司直韋晃（中文：韋晃）、金禕、佢嘅兩個仔喺夜晚時喺許都（又叫許昌）發動對曹操嘅誅殺，目標係丞相府，因爲佢哋不滿曹操逼漢獻帝劉協封佢做魏王。而當時關羽喺南面兵力強盛，佢哋想殺咗喺許都督軍嘅王必，再帶天子搵劉備打曹操。
佢哋當晚燒咗丞相府大門，並且射箭射中王必膊頭。當王必走難時，原本想投靠老友嘅金禕，但金家以爲係自己人，應錯聲，將底細漏咗畀王必知（另一種講法係王必手下勸阻佢搵金禕），於是王必走咗去城南。天光時佢哋以爲王必死咗，結果王必同嚴匡討伐佢哋，於是場誅殺無過幾耐就冚熄咗。最後佢共佢有關聯嘅人都被處死。

演義
喺羅貫中嘅歷史小說《三國演義》，人物吉太（字稱平，又叫吉平）就係吉㔻嘅現身。不過羅貫中將吉㔻嘅死年改成建安五年（200年），喺書中呢個人物死嘅原因係由於吉平同國舅董承共謀暗殺計劃，想用毒藥殺咗曹操，不過不幸被發現，佢同董承都畀曹操處死。
吉井孝輔

吉井孝輔（1986年3月19號—）係日本足球員，司職後衞，效力鹿兒島聯。
合金裝備 3：食蛇者

《合金裝備 3：食蛇者》（英文：Metal Gear Solid 3: Snake Eater）係 2004 年問世嘅一隻潛行遊戲。加入咗保護色嘅機制，而且仲加入咗生存遊戲嘅成份，要玩家喺荒野用有限嘅資源嚟求生。
吉之島

吉之島（日文：ジャスコ）係日本永旺集團旗下嘅連鎖零售集團，喺日本、香港、中國大陸、泰國開百貨公司同埋超級市場。

史
1970年，日本三間超級市場合拼成為Japan United Stores COmpany，簡稱JUSCO，就係吉之島。1990年，集團改名做Aeon，但係旗下百貨零售業務重保留JUSCO呢個名。
吉丸絢梓

吉丸絢梓（1996年3月27號—）係日本足球員，司職守門員，效力北九州向日葵。
咖椰多

咖椰多（又寫做咖央多或者咖吔多）係馬來西亞同星加坡風行嘅嘢食，將兩塊多士夾住咖椰。

變種
有啲做法會將佢當西多士攞去炸香，變成咖椰西多士。
咖喱魚蛋

咖喱魚蛋（粵拼：gaa3 lei1 jyu4 daan2）係香港一種街頭小食，早於1950年代已有路邊熟食攤位販賣。顧名思義，用咖喱加魚蛋，魚蛋要先炸過，所以睇起嚟外層係金黃色。魚蛋原本只係使用平價嘅魚製作，好多時仲會加麵粉減低製作成本，但浸喺加有椰子漿嘅咖哩汁一齊烹煮後，魚蛋有咖哩嘅辛辣味道之餘，仲帶有椰子香氣，就逐漸演變成一種香港經典小食。

起源
咖哩魚蛋約於1950年代喺香港街頭由俗稱「走鬼車」嘅流動熟食小販開始售賣。「走鬼車」係所謂嘅冇牌熟食小販或流動熟食小販，一般係冇牌經營，缺乏監管，所以衛生方面比較參差，但「走鬼車」有嘅係大多數香港人嘅共同集體回憶。而「走鬼車」一般出現喺所謂「徙置區」嘅屋村，走平民化路線，價錢實惠又大眾化，用幾蚊港紙就可以買到串。因為香港政府嘅發牌制度繁複，制度又唔完善，問題多多，令到好多為咗揾「兩餐晏仔」嘅大眾冇辦法以正式嘅牌照經營，而冇牌經營熟食又會俾食環署執法、罰錢同充公揾食架生，因為咁樣而家愈嚟愈少見到「走鬼車」，大多數賣魚蛋嘅地方都變成舖位，令到香港獨特嘅在地文化日益減少，現時要見到「走鬼車」都唔容易，多數只可以喺特定嘅日子，例如農曆新年。
魚蛋嘅咖哩汁原本係印度嘅傳統嘢食，而英國喺十九世紀統治印度次大陸後建立英屬印度，印度人就跟隨英國人嚟同樣係英國殖民地嘅香港傳入咖喱汁。而魚蛋流行於潮汕一區，喺中西合璧嘅香港，就將兩者結合成為一種經典小食。生產魚蛋首先要將魚肉打成魚漿，攞嚟製作魚蛋嘅魚肉一般都選用平價魚種，仲會喺製作魚漿嘅過程中加麵粉，可慳魚肉使用量以降低成本。事關魚肉易帶有腥味，所以魚蛋喺成型後會經過油炸處理，就魚蛋睇通常都係金黃色嘅，而且有彈牙口感。事關咖哩含有香料，經咖哩烹調後嘅魚蛋變得色香味齊全。

售賣
咖哩魚蛋一般係以串為單位使用竹籤將魚蛋賣出去，好多時候魚蛋一路浸喺咖哩汁加熱，到有顧客幫襯嗰陣先夾出嚟串起，如果顧客買得多就用紙袋裝住，而家就較多用紙杯或者發泡膠杯。喺60年代嘅咖哩魚蛋售價好平，成為學生放學後好受歡迎嘅零食，並一直流傳到而家，係香港必食之一，仲曾經喺旅遊網站成為全球十大街頭美食嘅榜首。雖然咖哩魚蛋曾經係平嘢，但隨住香港經濟發展同物價上升，加埋以前俗稱「走鬼車」流動熟食小販都已經被取代，好多熟食檔都要兼顧交租，所以而家嘅售價唔係特別平。
咖喱角

咖喱角係種咖喱小食，東南亞地方比較流行，用麵粉皮包住薯蓉、洋蔥、咖喱粉、香料同肉碎（食素可以改用菜碎）成三角形，再去炸熟。
咖喱辣椒

咖喱辣椒（Curry and Pepper），係香港喜劇名星周星馳同歌星張學友喺1990年主演嘅港產片，由柯受良執導。呢部片亦係周星馳同張學友合作嘅第二部喜劇電影。

劇情
咖喱（張學友）同辣椒（周星馳）乃尖沙嘴警區探員。電視台記者羅祖兒（柏安妮）為拍攝警隊實況，就識咗咖喱、辣椒，跟住兩個人四圍查案，祖兒同咖喱成日一齊，辣椒唔鐘意。
咖喱、辣椒兩個人得到線人十仔（曾志偉）嘅線報，追查一宗越南退役軍人走私軍火案，重拘捕咗中間人「喪狗」，唔知喪狗原來係政治部線人。咖喱、辣椒因為打草驚蛇，喪狗俾越南殺手殺死，而咖喱亦受咗槍傷。十仔為咗追查線索，俾人殺埋。走私班人將軍火搬上貨船，逃出公海。咖喱同辣椒雖然俾警方革職，但係唔理重個晚追出海，喺貨船上同匪徒決一死戰。
咖喱飯

咖喱飯係指將咖喱配搭白飯嘅餐，當中最常見嘅係日式咖喱飯，而香港同南亞各地亦都有唔同種類嘅咖喱飯。
香港嘅咖喱飯盒
南亞地區嘅咖喱飯
咖椰

咖椰，或者咖椰醬（Kaya jam），係椰子果占，傳統嘅馬來西亞食品，響馬來西亞同新加坡都普遍。喺馬來西亞嘅超級市場中，好易搵到咖椰罐頭。
咖椰亦都叫咖央或者咖央醬。

成份
咖椰主要嘅成份係椰漿同埋棕櫚椰糖 (Palm tree sugar)，棕櫚椰糖比蔗糖更有南洋風味。之外有，鴨蛋。用鴨蛋一般好過用雞蛋。香蘭葉，即係香林投，學名喺Pandanus odorus。其他包括被允許嘅食物調節劑、色素，重有調味物質。咖椰醬屋企都整到。
咖喱雞

咖喱雞（粵拼：gaa3 lei1 gai1）係好常見嘅咖喱菜式，南亞同東亞都好流行，主要材料係咖喱同雞肉，再跟各地唔同整法落唔同配料，譬如洋蔥、薯仔、紅蘿蔔、茄子。
咖喱魷魚

咖喱魷魚係香港一種街頭小食，主要材料係咖喱同魷魚。較正宗嘅咖喱魷魚係用土魷（曬乾咗嘅魷魚）加入咖喱汁快炒而成。價錢由5蚊到20蚊不等。
咖喱魷魚於1950年代至1960年代開始成為香港街頭小食，當時以咖喱汁煮成嘅辣魚蛋開始普及，有小販就諗倒將咖喱汁配搭魷魚，成為新一款街頭小食，結果受到顧客歡迎。
佳曉

佳曉（英文：Kai Hiu，代號C35）係東區區議會轄下一個選區，喺2003年設立，依家嘅區議員係柴灣起動嘅黎梓欣。
佳木斯

佳木斯（粵音：gaai1 muk6 si1；普通話拼音：jiā mù sī）喺中國黑龍江，家下係地級市，叫佳木斯市。
佳村遙

佳村遙 ，係日本嘅一個配音員，出名嘅配音作品有偶像大師 灰姑娘女孩。

配音作品一覽
呢個表唔完整，歡迎加料。
佳川紘子

佳川紘子 ，係日本嘅一個女藝人同埋配音員。
佳廉道

佳廉道（英文：Kai Lim Road）係香港九龍觀塘一條馬路，由翠屏道開始，盡頭有迴旋處去調頭。

簡介
佳廉道原本係觀塘明渠分支，負責引導由馬游塘流出嘅山水，經過觀塘明渠流到去維多利亞港。條路建成初期，附近建築物有翠屏邨第20-24座、觀塘游泳池同觀塘遊樂場。隨住馬游塘（西）堆填區落成，同埋翠屏邨重建之後，政府就將明渠完全遮嗮，用嚟擴闊同延長佳廉道，方便進行屋邨重建。
延長咗之後嘅佳廉道，盡頭係現時翠屏（南）邨翠松樓近將軍澳道嘅位置，成為屋邨重建期間主要嘅通道。呢個路段行車路用到大約1995年先至封，之後車輛要改用翠屏（南）邨通道；而行人路就一直都喺度，但只對外開放佳廉道至觀塘遊樂場入口一小段，後面路段用嚟維修用。行車路本身位置之後改起為屋邨行人通道、緩跑徑同中央廣場呢啲休憩設施，仍然通車嘅一段亦經過大變身，馬路中心嘅石屎花槽內，種咗小花同草叢，伴隨著好似椰樹嘅樹木，為附近環境點綴。
佳寶

佳寶（Kai Bo），全名佳寶食品超級市場，係香港連鎖食品超市，喺1991年開辦，而家有超過100間分舖。創辦人係林曉毅（香港馬匹「佳知武仕」、「全民佳知」、「佳知巷聞」馬主），廣告代言人係歐陽巧瑩。
佳子

佳子內親王（日文：かこないしんのうKako Naishinnō，1994年12月19號—）係文仁親王同紀子妃第二個女，家姐係真子內親王，細佬係悠仁親王。響參加比賽或者返學嘅時候會用「秋篠宮佳子」爾個名。
佢個名係由老豆文仁改嘅，靈感係嚟自一句說話「健康であるとともに素直で思いやりがあり 、心身とも佳い子に育って欲しい 」。
佳氏苣苔

佳氏苣苔（粵拼：gaai1 si6 geoi6 toi4；學名：Boeica guileana），又叫紫花短筒苣苔，係苦苣苔科短筒苣苔屬嘅長年生地生草本植物，喺香港首先畀人發現。
哈納卡皮愛海灘

喺可愛島哈納卡皮愛海灘附近啲森林路仔，有好多嚿警告牌警告當地啲遊客同登山人士唔好靠近海邊玩水。
哈納卡皮愛海灘之所以成為最崖广嘅海灘之一，係因為佢會出好多海浪，生成離岸流係家常便飯嘅事。佢冇正式嘅公路直達，附近冇救生員第一時間救助，亦冇緩衝設施。稍微唔小心入咗離岸流，最安全嘅情況下都會飄到離海邊成6哩（19里，10千米）以外嘅地方。目前有紀錄證明，從1970～2010年間有大概30人喺呢個海灘遇溺。所以當地海邊掛咗好多木製告示牌，叫人唔好靠近海邊。
哈納特·阿伊特巴耶夫

哈納特·阿伊特巴耶夫（哈薩克文：Қанат Құдайбергенұлы Айтбаев；英文：Kanat Kudaibergenuly Aitbayev），係哈薩克男歌手，迪瑪希·庫達依別列根個老竇。

經歷
佢領導過哈薩克厄托別州嘅文化發展部門。佢幫迪瑪希·庫達依別列根專輯《iD》入面嘅《Sagyndym Seni》作曲同填詞。佢幫過《難忘的一天》單曲填詞。
哈羅公學

哈羅公學（英文：Harrow School）嚮英格蘭大倫敦哈羅區，係英國老牌公學之一。由1572年創立，而家大約有800個寄宿學生。另外哈羅公學嚮曼谷有開哈羅國際學校。2005年嚮中國北京開咗一間兩年制高中，教英國A-Level課程。2010年4月，哈羅公學宣佈會嚮香港開分校（喺新界屯門區青山公路掃管笏第48區，前掃管笏軍營近黃金海岸），係全球第4間分校。
哈羅及威爾德斯通站

哈羅及威爾德斯通站（英文：Harrow & Wealdstone station）係英國倫敦地下鐵必嘉老綫嘅車站，屬第5收費區，喺大倫敦哈羅區。
哈瑪紹

哈瑪紹（Dag Hammarskjöld，1905年7月29號—1961年9月18號）係瑞典政治人，第2任聯合國秘書長，1953年到1961年在任。佢任內因飛機失事過身，同年獲追頒諾貝爾和平獎。

屋企
哈瑪紹亞爸亞爾馬·哈瑪紹（瑞典文：Hjalmar Hammarskjöld）（1862－1953）係瑞典首相（瑞典文：Sveriges stats minister）（1914年至1917年在任）。 亞媽Agnes Almquist（1866－1940）。有三位亞哥Bo、Åke同Sten。

死
内文：1961年恩多拉聯合國DC-6飛機失事（英文：1961 Ndola United Nations DC-6 crash）
1961年9月，哈瑪紹坐住架道格拉斯DC-6（英文：Douglas DC-6）飛機，準備去參加停火談判。最後架飛機喺北羅德西亞（今日嘅贊比亞）恩多拉（英文：Ndola）附近準備降落時墜毀，連埋哈瑪紹機上16人咸不剌死晒。調查指飛機飛得太低，撞到樹木而墜毀。
內門區

內門區係中華民國臺灣高雄市嘅一個區，面積95.62平方公里，人口1.4萬。
內隱記憶

內隱記憶（粵拼：noi6 jan2 gei3 jik1；英文：procedural memory / implicit memory）係指啲無意識嘅記憶。一個人嘅行為會受內隱記憶影響，但係佢唔會有能力口頭噉將啲內隱記憶報告返出嚟。

心理研究
舉例說明，有一份研究揾咗一班人返嚟，呢班人當中一部份係小腦（cerebellum）有病變嘅，並且教佢哋做一啲講求反應快嘅作業；結果發現，小腦健全嘅受試者一路做呢啲作業，表現會隨住學習而變好（反應時間變到愈嚟愈快），而相比之下，小腦有病變嘅病人喺口頭答啲有關嗰柞作業嘅問題嗰陣，同健全嘅受試者冇分別，但係當要佢落手做嗰陣，就做極表現都唔會變好。
呢類嘅研究表示咗：
（一）喺一個人學做某一啲作業嗰時，佢會學到一啲口頭報告唔到出嚟嘅知識；
（二）呢啲知識對於成功噉做嗰啲作業嚟講好緊要；
（三）學呢啲無意識嘅知識所涉及嘅腦區同學外顯知識所涉及嘅唔一樣，當中小腦喺學內隱知識上擔當咗重要嘅角色。

特性
內隱記憶係高度自動化嘅：當一個人記起內隱記憶嗰陣，佢個身體基本上實會自動噉將啲記憶轉化做相應嘅動作，所以個人好難有意識噉控制或者回想佢嘅內隱記憶。好似係行路、綁鞋帶、同埋打機嗰陣嘅反應都涉及咗內隱記憶。
內間安路

內間安路（1984年9月10號—）係日本足球員，司職後衞，效力過鳥棲砂岩，及鳥取飛翔。
內閣

內閣 (英文：Cabinet) 係政府嘅行政入面最主要嘅一班部長。佢哋一般都係由個政府首腦嚟任命，而且係負責處理政府每日嘅運作。同立法機關或者法院唔一樣，內閣係冇一個已經定好咗嘅時間表嚟跟，而係隨住每一日嘅需要嚟決定。

功能
個內閣嘅功能主要都係：基於國家當時嘅情況，嚟決定同提出最好嘅政策。喺唔同國家，個內閣可能好有權，亦可能冇任何實際嘅政治權力。不過，佢哋好多時都仍然會影響到個議會提出嘅法案，有時更加係會準備定啲草案去國會。

制度分別
喺議會制嘅國家，例如英國，個內閣一般都係比較有把炮，可以同總理一齊做決定，不過有事就通常都要一齊孭。相反，喺總統制嘅國家，例如美國，個內閣主要都係做咨詢，個最終決定就留返畀總統做。
內陸國

《世界概況》（The World Factbook）定義嘅內陸國家。
  內陸國
  雙重內陸國
  俾一國包圍嘅內陸國
內陸國指四周圍都係其他國，冇海嘅國家。全球一共有44個內陸國，同埋5個未俾國際普遍承認嘅內陸國，其中包括兩個雙重內陸國，即係俾其他內陸國完全包圍嘅內陸國。
內陸郡

內陸（挪威文：Innlandet）係挪威嘅郡，首府哈馬爾。
內雷烏拉莫斯

內雷烏拉莫斯（葡文：Nereu Ramos；1888年9月3號—1958年6月16號）係巴西政治人，聖卡塔蓮娜州Lages人。佢喺1935年至1945年期間出任聖卡塔蓮娜州州長，喺1946年至1951年間出任過巴西副總統同1955年至1956年間出任過巴西總統。
喺1954年佢再當選為代表聖卡塔琳娜州嘅聯邦參議院議員，第二年佢成為參議院領導人。基圖利奧華加斯總統喺1954年自殺後，經歷過幾屆短暫政府：華加斯嘅繼任人祖奧咖啡費路因為健康狀況唔好好快落台；而眾議院領導人議長卡路士盧斯遭彈劾後，擔任總統只有兩日。拉莫斯1955年11月11號繼任，完成華加斯嘅任期。佢做到1956年1月31號如賽力諾庫比契克宣誓就任總統嗰去。
拉莫斯喺1958年5月16號搭飛機去巴拉那州嗰時墮機死咗，終年69歲。
喵喵怪

喵喵怪係日本電視遊戲寵物小精靈系列入面嘅其中一隻小精靈，編號052。身體顏色主要係白色。
喵

一隻喺度喵喵聲嘅貓。
喵係貓叫聲嘅一種。一般貓咪發出嘅喵叫聲可能具有唔同嘅音調，有時會不停噉重複喵叫聲、低聲發出喵叫聲或剩係氣音。成年嘅貓好少會互相發出喵叫聲，多數只會對人類發出喵叫聲，因此貓咪對住人類發出喵叫聲嘅行為被認為可能係貓咪被馴化後，源自於貓仔發出喵叫聲行為嘅延續，目的係為咗引起主人嘅注意。

播呢個檔案有問題？睇吓媒體幫手。
各種語言對貓叫聲（   (幫手·有關)）嘅象聲詞，普通話係喵（miāo）、粵語係喵（miu1 / meu1）、潮汕話係喵（ngiao1或ngiou1）、韓語係YangYang（양양）、日語係nyaa（にゃあ）、美式英語係meow、英式英語係miaow、法語係miaou，仲有其他唔同嘅語言拼法。
喵坊

喵坊（粵拼：miu1 fong1；英文：Mil Mill）係香港一間廢物回收商，喺元朗創新園開咗當地唯一嘅紙包飲品盒回收漿廠——面積約兩萬平方呎，响2019年10月21號開業。2022年9月19號，政府唔畀上址續租嘅消息公開咗，環保人士對此決定紛紛反對。
喵喵喵

《喵喵喵》（Talker: Meow Meow Meow）係香港電視娛樂製作嘅清談節目，2018年8月15號至2019年2月27號逢禮拜三23:00-23:30（晚吹時段）喺ViuTV播出，主持係李澄（西瓜）、譚凱倫。節目主持同嘉賓會用傾下養貓嘅心得。
呢個節目其中一位嘉賓盧凱彤喺節目出街前過咗身，佢嗰集被安排喺8月22號（第2集）如常播出。
喵星人

《喵星人》（英文：Meow），係2017年上畫嘅中港合拍科幻喜劇電影，由古天樂、馬麗、劉楚恬同黃星羱主演，陳木勝導演兼監製，陳慶嘉編劇，喺2017年7月上畫。故仔圍繞住一隻由外星人化身而成嘅大肥貓。
喹諾酮

喹諾酮係種人工合成嘅抗生素，而家用嘅多數有加氟原子，無論對革蘭氏陰性菌或者革蘭氏陽性菌都有幾好嘅抗菌功效。
喺互聯網上面冇人知道你係一隻狗

喺互聯網上面，冇人知道你係一隻狗（On the Internet, nobody knows you're a dog）係互聯網上面一句常用語，因為作為《紐約客》1993年7月5號刊登嘅一則由 Peter Steiner 創作嘅漫畫嘅標題而變得流行。呢則漫畫入面有兩隻狗：一隻坐喺電腦前面一張椅上面，同坐喺地板度嘅另一隻狗講漫畫嘅標題：「On the Internet, nobody knows you're a dog」。
呢篇喺互聯網上面冇人知道你係一隻狗係關於互聯網嘅楔位文章，重未寫完嘅。麻煩你幫手充實佢。
同文街

同文街（英文：Tung Man Street）係香港中環一條馬路，由德輔道中開始，本𡁵去到皇后大道中，不過起咗中環中心後就變掘頭路。
同或門

同或門（XNOR）係其中一個邏輯門，A同B要輸入值一樣，輸出先至係1，如果唔係嘅話就會係0。效果等如先放一個異或門，跟住放一個非門。

概述
等價於。
同文

同文縣（粵拼：tung4 man4，越南文：Huyện Đồng Văn）係越南河江下轄嘅一個縣。
同構

5次單位根嘅群同五邊形嘅旋轉對稱群係同構。
同構係抽象代數入面指一個保持結構嘅態射，並且存在另一個態射去逆轉佢嘅效果。
係唔同嘅數學領域入面，同構有各自唔同嘅名，例如：
等距同構係度量空間嘅同構
同胚係拓撲空間嘅同構
微分同胚係微分流形嘅同構
羣同構
環同構
對射係集合嘅同構
執位係一個集去返自己嘅同構（自同構）

對數同指數函數
設  係正實數嘅乘法羣， 係實數嘅加法羣，咁對數函數  符合 ，所以係羣態射；指數函數  符合 ，亦都係羣態射。
同埋  呢兩條式展示出  同  係對方嘅反函數，所以  同  都係羣同構。
可以將乘數轉換爲加數運算，令我哋可以用對數比例嘅計算尺嚟計乘數。
基圖利奧華加斯

基圖利奧華加斯（葡文：Getúlio Vargas；1882年4月19號—1954年8月24號）係巴西律師同政治人，巴西南大河州嘅聖博爾亞（São Borja）出世。喺1928年至1930年期間出任南大河州長，亦做過第17同20任巴西總統，先後響1930年到1945年、1951年到1954年在位。
1930年佢作為自由主義者同盟候選人參加總統競選失敗，而喺軍隊「尉官派」支持下發動政變，推翻代表大莊園主同埋大資產階級利益嘅專制政府，11月3號出任臨時政府總統。1934年7月頒布新憲法，第一次規定女人享有選舉權。7月17號當選總統。1937年11月10號，佢以社會「騷亂」為藉口，解散國會，取締包括共產黨同法西斯主義者整體黨嘅一切政黨，確立自己嘅統治地位。又廢除1934年憲法，另訂新憲法，建立被稱為「新國家」（Estado Novo）嘅極權政府。佢對巴西進行過重大嘅政治、社會同經濟改革。1945年3月創立巴西工黨。10月軍人發動政變，佢被迫下台。
1951年，華加斯再次當選總統，繼續推行溫和嘅社會改革同獨立嘅外交政策。1954年8月，國內保守勢力以軍事政變要脅佢無條件辭職。1954年8月24號佢抵受唔住各方要求辭職嘅壓力，喺總統府內以手槍自殺身亡。
維基同享有多媒體嘅嘢：Getúlio Vargas
基因環境互動

基因環境互動（英文：gene-environment interaction，G × E）係指遺傳因素同環境因素之間有統計互動，即係話唔同嘅基因型對同一個環境因素有唔同嘅反應。
基因突變

基因突變令到有塊花瓣唔同咗色。
突變搞到呢樖松葉牡丹有兩朵花唔同咗色，但成樖嘢都仲係健康嘅－突變呢家嘢唔一定有害。
基因突變（genetic mutation）係細胞入面嘅遺傳基因出現咗變化，原因可以係細胞分裂嗰陣複製基因出錯，又或者受到輻射同化合物等外界嘢影響。基因突變嘅結果會令細胞同正常唔同，結果可以係壞（傷害隻生物），亦可以係好（對隻生物有利）。
DNA 上好多時會有複製咗幾次嘅基因，而呢啲「多咗幾份出嚟」嘅基因被指係有利於突變嘅發生：喺好多生物物種嘅 DNA 當中都會有「做同一樣功能嘅基因多咗幾份」嘅情況，例例如係喺人 DNA 負責整眼珠嘅基因當中，有 4 個基因係用嚟整感光結構嘅，而有 3 個基因整視錐細胞同 1 個基因整視桿細胞，而呢柞基因本來都係由一個基因演變出嚟嘅；想像家陣有個基因因為突變而壞咗，做唔到佢原有嘅功能，但條 DNA 上有呢個基因嘅複製品，噉啲複製品就可以做埋嗰個基因嗰份，等隻生物唔會因為突變搞到佢做唔到某啲對生存繁殖嚟講必要嘅功能－「一個基因多咗幾份」可以間接令「靠突變嚟進化」呢家嘢對個體以至成個物種嚟講風險冇咁高。除此之外，第啲類型嘅突變仲可以由本來冇用嘅 DNA 嗰度變啲全新嘅基因出嚟。
基因組

基因組（genome）係一隻生物體內所有細胞嘅染色體嘅總和。
基圍蝦

基圍蝦係珠江河口一帶用「基圍」養嘅河口蝦。喺香港、廣州一帶嘅餐廳長期供應基圍蝦，白灼基圍蝦同埋蒜蓉蒸基圍蝦都係有代表性嘅煮法。
基因環境相關

基因環境相關（英文：gene-environment correlation / genotype-environment correlation）係指遺傳因素同環境因素之間有統計相關。用日常用語講，即係指一個人嘅遺傳組成係點會同佢嘅成長環境有某啲關係。
舉個例說明，遺傳度研究已知攻擊性嘅行為係可以遺傳嘅，噉即係話天生攻擊性高嘅細路比較大機率會有攻擊性高嘅阿爸阿媽，所以比較大機率會受到虐待。噉即係話令人有攻擊性嘅基因（一個遺傳因素）同童年受到虐待（一個環境因素）有正相關。
基因相異

基因相異（genetic variation）係遺傳學上嘅一個名詞，指生物個體之間或者種群之間喺 DNA 上嘅差異。
基因複製

基因複製係指用生物技術由無性生殖產生同原個體有一模一樣嘅基因組嘅後代嘅過程。
基地

基地係講一個組織嘅要地，由呢度擴展出去。
有組織用基地做名：
基地(科幻)（Foundation）—阿西莫夫嘅銀河帝國世界裏面，銀河百科全書嘅編輯，有高度科技文明。
阿蓋達（القاعدة,al-Qā'idah；本意營帳）—伊斯蘭教非正規軍事組織嘅鬆散傘網路，以同步多次大規模殺傷為主要製造恐慌嘅手段，領袖兼財主係拉登。
基塔羅維奇

基塔羅維奇（1968年4月29號—），係當今克羅地亞總統，2015年就任。佢係克羅地亞頭一位女總統。
地球化

火星地球化嘅想像圖；左上係火星原本嘅樣，右下係地球化搞掂咗之後火星嘅樣。
地球化（terraforming）係廿世紀後半橛出現嘅一種科幻構想，指人工噉改造一粒行星或者衛星嘅環境－包括嗰粒天體嘅大氣層、氣溫同埋第啲特性，令到粒天體變得更加似地球，更加適合人類住；喺廿一世紀初，科學界經已開始咗著手諗有冇可能將月球、火星、金星同水星呢啲近地球嘅天體地球化。
地球嘅年齡

根據廿一世紀初嘅地質學，地球嘅年齡（age of Earth）估計大約係 45.4 億 ± 5,000 萬年咁古老。
地球友善餐廳

《地球友善餐廳》（Eco Friendly Eat）係香港電視娛樂製作嘅資訊節目，2016年4月7號到6月30號逢禮拜四喺23:45 - 00:15（實驗電視時段）喺ViuTV播，總共13集，主持係岑樂怡（阿妹）、潘瑤。節目每集都會每介紹有關環保嘢食嘅知識。
節目第二輯叫《地球友善餐廳 - 台灣走一轉》（Eco Friendly Eat - Taiwan Edition），由麥詠楠同楊民翠主持，去咗台灣拍，總共10集，每集半個鐘。節目原本被排定喺2018年1月20號開始逢禮拜六22:00-22:30播，但之後話延後到3月30號開始逢禮拜六23:00-23:30播，再之後直頭抽起埋，多個月嚟都再未有話幾時播嘅消息，最終安排喺2019年3月3號到6月16號逢禮拜日20:00-20:30播。

節目簡介
呢個節目希望大家喺享受美食之餘，亦都能夠注意環保，愛惜地球，透過了解唔同嘅食材，讓觀眾喺飲食之餘，亦都關注並知道點樣適當選擇食物。

第一輯
呢一輯喺香港拍攝，有隱藏喺市區之中嘅環保餐廳、室內農場，亦包括喺新界區嘅農場同埋海鮮養殖場。每集分兩節，喺第一節尾同埋第二節尾，會加入「環保小貼士」同埋「Blogger 一分鐘」，介紹日常生活嘅細節之中點樣可以做得更環保。

第二輯
呢一輯喺臺灣拍攝，介紹嘅包括有機農場同埋環保餐廳，足跡遍及臺北、臺中、高雄、宜蘭同埋澎湖。每一集第二節嘅尾段會加入「環保小貼士」，提供一啲環保資訊。

節目調動
2019年3月24號：由於節目調動，所以暫停播映一次。
2019年4月14號：由於直播《第38屆香港電影金像獎頒獎典禮》，所以暫停播映一次。
2019年4月21號：由於直播《西班牙甲組足球聯賽 - 基達菲 對 西維爾》，所以暫停播映一次。
2019年5月5號：由於直播《西班牙甲組足球聯賽 - 基達菲 對 基朗拿》，所以暫停播映一次。
2019年5月12、19日：由於播《敢跑到極地》，所以暫停播映兩次。
地球同步軌道

地球同步軌道（英文：Geosynchronous orbit，簡稱 GSO），係人造衞星環繞地球嘅軌道週期同地球自轉週期相同，每日同一時間由地面望上去都會見到個人造衞星喺同一地方。
地球化學

地球化學（粵拼：dei6 kau4 faa3 hok6，英文：Geochemistry），係用化學原理同架生嚟解釋地球嘅地質系統，例如地殼同埋海洋背後嘅機制嘅科學。

地球化學成份
地球嘅質量大約係 5.97 × 1024 公斤，即係 5970 堯克（Yottagrams；Yg）。構成地球嘅化學元素主要有鐵（Iron，Fe；32.1%）、氧（Oxygen，O；30.1%）、矽（Silicon，Si；15.1%）、鎂（Magnesium，Mg；13.9%）、硫（Sulphur，S；2.9%）、鎳（Nickel，Ni；1.8%）、鈣（Calcium，Ca；1.5%）、同埋鋁（Aluminium，Al；1.4%）。淨低嗰 1.2% 係其他微量元素，例如係鎢（Tungsten，W）、金（Gold，Au）、汞（Mercury，Hg）、氟（Flourine，F）、硼（Boron，B）、氙（Xenon，Xe）呀噉。因為地球有質量層化（Mass segregation；指質量高啲嘅嘢向中心嗰度集中）嘅現象，估計構成地核嘅主要化學元素係喺元素當中算比較重嘅鐵（88.8%），而其他構成地核嘅元素包括咗鎳（5.8%）同埋硫（4.5%），同埋質量加埋少過 1% 嘅微量元素。構成地幔嘅主要礦物質就包括咗輝石（Pyroxene；化學式係 (Mg,Fe,Ca,Na)(Mg,Fe,Al)(Si,Al)2O6）同埋橄欖石（Olivine；化學式係 (Mg,Fe)2SiO4）等等。
至於地殼嘅化學成份，據研究，氧係地殼度最多嘅元素，佔咗成 46% 。地殼嗰度有好多含氧嘅化合物，包咗水、二氧化矽（Silicon dioxide）、硫酸鈣（Calcium sulfate）、碳酸鈣（Calcium carbonate）、同埋氧化鋁（Aluminium oxide）等。絕大部分構成地殼常見嘅岩石嘅化合物都係有氧嘅化合物。有啲岩石就係氟化物（Flouride）、硫化物（Sulfide）、同氯化物（Chloride），但係氟、硫、同氯喺任何地方嘅岩層入面嘅總含量通常遠遠少過 1%。而佔咗地殼淺表面 90% 以上體積嘅火成岩（Igneous rock）主要由二氧化矽（Silicon dioxide；SiO2）同埋矽酸鹽（Silicate）構成。地球化學家 Frank Wigglesworth 基於 1672 個對各種岩石嘅分析計過條數，推論出 99.22% 嘅岩石係由下面個表列咗出嚟嘅氧化物構成。
地球嘅將來

地球嘅將來涉及科學家對「地球第時會變成點嘅樣」嘅猜想。

最終命運
根據天體物理學上嘅研究估計，响 50 億年之後，太陽同好多恆星一樣，會變做一粒紅巨星（Red giant），地表呢個時候已經形成唔到生物生存必需嘅複雜分子。個模型預測太陽將會膨脹，直徑會變成而家嘅 250 倍，亦即係大約 1 AU（150,000,000 公里）。據估計，地球跟住落嚟嘅命運係點好難講：變做紅巨星嗰陣，太陽會冇咗 30% 嘅質量，所以如果唔考慮潮汐嘅影響，當太陽體積最大嗰陣，地球會郁到去大約距離太陽 1.7 AU（250,000,000 公里）咁遠，噉就會擺脫俾膨脹嘅太陽吞噬嘅命運；但就算係噉，太陽嘅光度峰值將會變成而家嘅 5,000 倍，地球上淨低嘅生物都走唔甩，冚唪唥都會俾極之猛烈嘅陽光摧毀。
分佈式應用規範語言

分佈式應用程序規範語言（DASL）係一種高級嘅強類型程式語言，最初係 Sun Microsystems 實驗室喺 1999 年至 2003 年間作為 Ace 項目嘅一部分開發。
分域碼頭街

分域碼頭街（英文：Fenwick Pier Street）係香港灣仔一條馬路，由港灣道、會議道、分域街交界開始，去到龍匯道、龍和道、演藝道交界。嗰頭有座分域碼頭。
分域街

分域街（英文：Fenwick Street）係香港灣仔一條馬路，由港灣道、會議道、分域碼頭街交界開始，去到莊士敦道、機利臣街交界。
分光儀

分光儀，又叫光譜儀，係將光分解做光譜嘅科學儀器。
分區委員會

分區委員會（英文：Area Committee）係香港地區諮詢機構，按區議會分區分成十八個區，每個區再細分若干分會，全香港夾埋有71個，成員全數由政府委任，負責地區行政諮詢事宜，同地區撲滅罪行委員會、地區防火委員會合稱「三會」。自2023年香港政府推行完善地區治理建議方案後，香港區議會有大約四成由「三會」成員互選，而區議會民選議席候選人亦要得到「三會」成員提名。另外自2021年香港政府推行政改方案，選舉委員會入面原本屬區議員嘅選委亦畀「三會」成員取代。
和平島

和平島係離臺灣本島最近嘅島，喺基隆市中正區，基隆港東北方，佢以臺灣第一座跨海大橋「和平橋」同臺灣本島連接。島上嘅原住民巴賽族叫呢個島做「tuman」，17世紀漢人入墾後叫「大雞籠嶼」或「大雞籠山」，喺1870年代時，為咗要同東北方海上嘅小雞籠嶼（即今日基隆嶼）區分，而改叫「社寮嶼（島）」。
二二八事件後，改叫「和平島」。
係北臺灣最早有鬼佬足跡嘅地方，亦係基隆最早有漢人入墾嘅地方之一。

和平島龍目井（和平島紅毛井）
和平島龍目井喺西元1626年創建，喺日佔時期1935年築大基隆橋後，更將龍目井加蓋一個半圓拱形嘅水泥遮頂，2006年基隆市政府公告登錄和平島龍目井係基隆市歷史建築。當地居民宜家依然有用緊。

社寮東砲台
社寮東砲台嘅歷史可追溯到荷西時期，最早係西班牙同荷蘭人嘅戰爭根據地，喺1626年開始建立，清領時期時係清法戰爭嘅戰備砲台，1886年劉銘傳再度興建社寮砲台；喺日佔時期之後，由總督府築城部基隆支部喺1901年開始改築，1903年完工，1907年又改建社寮砲台，到1924年完成，係基隆要塞十大砲台之一，2004年基隆市政府公告指定社寮砲台係本市市定古蹟。

和平橋
和平橋，係台灣第一座跨海大橋，喺基隆市中正區，連接台灣本島同基隆市和平島。喺1934年（日本佔領時期昭和9年）建成，全長約75公尺。
和平市

和平市（越南文：Thành phố Hòa Bình）係越南嘅一個城市，和平省省會。
和平歸來

《和平歸來》（英語：Hoping）係一部臺灣嘅2023年電視劇集，係政治劇集《國際橋牌社》系列嘅外傳。呢部劇由林世章導演，柯宇綸、鍾瑤、陳以文、王彩樺、張詩盈擔任主演。
和平的代價

《和平的代價》係新加坡電視機構（新傳媒私人有限公司前身）製作，1997年首播嘅抗日題材電視劇，由區玉盛執導，由賴興祥、李銘順、陳泰鳴、林曉佩、李錦梅主演。
和平省

和平（粵拼：wo4 ping4；越南文：Hoà Bình／和平）係越南一省，省會和平市，人口大約80萬。
基姆薩籃球隊

基姆薩籃球隊（英文：Quimsa）係阿根廷聖地牙哥-迪埃斯特羅嘅職業籃球球會，依家打緊阿根廷全國籃球聯賽。
基孜羅達州

基孜羅達州（哈薩克文：Қызылорда облысы）係哈薩克嘅一個州，首府基孜羅達。
基孜羅達

基孜羅達（哈薩克文：Қызылорда）係哈薩克基孜羅達州嘅首府。
基布利奧

基布利奧（Gabriel）一個英文，法文，葡文男人名或者姓。
基希納

基希納（粵拼：gei1 hei1 naap3；德文：Kirchner，德文讀音： [kɪçnɛ]）係德文嘅人名，出自中高地德文「kirchenaere」（粵語翻譯：教堂事務員）一詞。個名最早喺教堂工人或教堂事務員用。出名嘅人包括 ：
尼斯托·基希納：阿根廷政治人。
阿莉茜婭·基希納：阿根廷政治人。
利安·基希納：美國作曲家。
馬克·基希納：德國教練。
米高·基希納：美國拳手。
基寧咸

基寧咸（英文：Gillingham）係英倫根德一鎮，人口10萬。
基思·理查茲

基思·理查茲係一個英國音樂製作人、唱作人、結他手、作曲家、自傳作者、作家、演員、錄音藝術家。
基布利奧·科瑞

基布利奧·科瑞（Gabriel Fauré，1845年5月12號—1924年11月4號）係 19 世紀至廿世紀初嘅一位法國作曲家。
基底核

基底核（basal ganglia）係一個對身體郁動嚟講不可或缺嘅腦區。
坪石遊樂場

坪石遊樂場（英文：Ping Shek Playground）係香港一公園同遊樂場，喺觀塘坪石彩石里，行政上歸觀塘區。設施有硬地球場、籃球場、門球場、網球場、羽毛球場、排球場、緩跑徑、健身徑同七人足球場，遊樂場有洗手間、更衣室同貯物櫃，33個收費停車場泊車位，有個傷殘人士專用車位。開朝七晚十一。租場一個鐘計一節。
維基同享有多媒體嘅嘢：Ping Shek Playground
坪石鄉

坪石鄉係香港九龍十三鄉其中一個，喺黃大仙牛池灣東面，經已拆清晒，原址變做坪石邨。
坪輋

坪輋係香港一地，喺新界北區粉嶺東北一帶，打鼓嶺以南、軍地以北位置。
坪輋舊史係輋族居住地之一，當中嘅「輋」係指佢哋用嘅耕方法。
坪田和美

坪田和美（1956年1月23號—）係日本足球員，司職守門員，曾經喺1981～1984年間爲日本足球代表隊出場7次。
坪石休憩處

坪石休憩處，香港公園之一，遊樂場之一，喺九龍坪石新清水灣道，英文叫Ping Shek Sitting-out Area。行政上歸觀塘區。設施有戶外乒乓球檯。
坪洲龍母廟

坪洲龍母廟，又叫悅龍聖苑，係香港一座龍母廟，喺新界坪洲東灣志仁街15號，係嗰度規模最大嘅廟宇，供奉龍母。

歷史
傳說一位名為鍾七姑嘅香港人喺1941年喺悅城龍母廟賀誕，因受龍母感召，帶走咗龍母張相、籤簿、筊杯、令旗同埋筆等物品返香港供奉。座廟搬過四次，1971年搬到坪洲東灣現址。
坪輋小型足球場

坪輋小型足球場，香港足球場之一，喺新界打鼓嶺坪輋，坪輋路坪輋村，喺五洲路同五洲南路交界，英文叫Ping Che Mini Soccer Pitch。行政上歸北區。設施有硬地球場，以及七人足球場。
坪源天后古廟

坪源天后古廟係香港新界北區規模最大嘅一間天后廟，喺新界打鼓嶺坪輋五洲路水流坑。喺1996年評為二級歷史建築，但係喺2010年1月22日號改列為三級歷史建築。

歷史
坪源天后古廟喺清朝乾隆廿一年（1756年）起，曾經多次重修，最近一次喺1976年重修。

建築
坪源天后古廟係3開間兩嘅設計，中間天井位四邊被改做成拜殿。正殿供奉天后娘娘，左邊偏殿供奉金花夫人，右邊偏殿就供奉福德正神。此外，坪源天后古廟左右兩邊都有建築物連接，分別係昇平社義祠同坪源公所。
坪源天后古廟裏面嘅文物，包括一塊喺雍正五年（1727年）製造嘅響板，同一個乾隆廿一年（1756年）鑄嘅銅鐘。
原道路

原道路（粵拼：jyun4 dou6 lou6）係廣東廣州嘅西北-東南走向道路，喺越秀區華僑新村東南角，區莊立交西北角，西北邊從友愛路、愛國路同埋團結路嘅交界開始，一直去到環市東路同埋先烈南、中路嘅交界。

敘述
全長449m，闊12m，雙向2車道。

史
個名來自廣東原道聖經學院（Canton Bible School），原址東沙路永泰村（宜家嘅區莊東山廣場後邊，華僑新村東側）。1925年美國人 George S. Benson（班傳馨）來港開荒，並組織咗基督教會，初時稱為「基督會」，約三十年代改咗叫「基督教會」，基督教會來粵傳教，長眠香港嘅美國傳教士有E.L. Broaddus（白賚德）及Elizabeth Bernard（包賴基），呢啲傳教士1930年就喺廣州開辦呢個原道聖經學校，以培養本地傳道人。但由於戰亂緣故，呢啲工作活動已經冇留低乜痕跡。
原風佳

原風佳（粵拼：jyun4 fung1 gaai1，日文：原 風佳(Hara Huuka)；1996年2月22號— ）係日本嘅藝人、模特兒。
大阪府出身，屬奧斯卡傳播。

來歷
生於大阪，兩歲移居東京。小學一年級時加入模特兒俱樂部，並喺NHK教育頻道嘅《躲貓貓！ 》節目中擔任第三代姐姐「佳佳」。

《躲貓貓！》中嘅情節
手指遊戲方面展示咗高技術嘅操作，喺活躍嘅「ピコピコふうか」中為點陣圖佳佳配音。
2003年8月，喺NHK教育頻道50周年企劃節目《ぐ〜チョコランタンとともだちいっぱい!オンステージ（日文：ぐ〜チョコランタンとともだちいっぱい!オンステージ）》同前任姐姐里奈同汪汪同時出演。 風佳說：「我有生以來第一次感到緊張。如果冇里奈，佳佳我想跌咗」。
最鍾意嘅歌係《げんきげんき!》同《ねこねこしゃんしゃん》。

流行文化
事關原風佳喺《躲貓貓！》中所着嘅精靈風格嘅衫款式特殊，畀啲粉絲稱為「佳佳服」。2004年，日本天田印刷加工（日文：天田印刷加工）公司（ENSKY（日文：エンスカイ）嘅前身）曾發售咗縮小版嘅佳佳服。
原諒

原諒（Forgiveness），又叫寬恕、饒恕，係指主動自願放棄追究第啲人對自己嘅負面行為，譬如接受對方嘅道歉。
原諒他77次

《原諒他77次》（英文：77 Heartbreaks），係2017年上畫嘅港產片，由周柏豪、蔡卓妍、衛詩雅、鍾欣潼、鄭希怡、J.Arie 、盧巧音主演，邱禮濤執導。故仔改編自香港女作家李敏寫嘅同名小說。
原長頸鹿屬

原長頸鹿屬（學名：Progiraffa）係偶蹄目長頸鹿科嘅其中一個屬。
原陽

原陽係中國河南新鄉一個縣，總面積1339平方公里，人口71萬。
原雞

原雞（學名：Gallus gallus）係一種雀，亦係雉科原雞屬嘅一個品種。被馴化之後就變成人類大量飼養嘅雞。
原駝

原駝（Lama guanicoe）係種駱駝科羊駝屬嘅動物，同大羊駝係近親，原產南美洲南部地區。
原輝綺

原輝綺（1998年7月30號—）係日本足球員，司職中場，效力新潟天鵝。
原雞屬

原雞屬（Gallus）係雞形目雉科嘅一個屬，有4個現存嘅物種，包括原雞。
嚡

嚡（讀鞋；粵音：haai4）係滑嘅相反，啲嘢摸上手，凹凹凸凸噉。幾嚡幾滑叫嚡滑。好多時啲嘢做得粗，未經細磨，或者織嘢粗綫，亦會令人覺得嚡。所以粗同嚡有時係同義，夾埋叫粗嚡 。
嚡亦係脷嘅感覺，條脷剌住剌住噉，好似嚡咗，噉又叫脷嚡。
嚴云農

嚴云農（粵拼：jim4 wan4 nung4；英文：Matthew Yen；1975年—），係臺灣填詞人、作家、唱片企劃。佢喺國立政治大學地政學系畢業。2008年憑住電影《海角七號》主題曲《國境之南》攞到金馬獎最佳原創電影歌曲獎。2013年為蔡依林填詞嘅《大藝術家》就攞到第24屆金曲獎年度歌曲獎。
嚴凱泰

嚴凱泰（粵拼：jim4 hoi2 taai3；英文名：Kenneth Yen，1965年5月23號—2018年12月3號）係臺灣嘅企業家，前裕隆集團董事長，旗下事業有裕隆汽車、中華汽車工業、納智捷汽車、嘉裕西服、裕隆恐龍籃球隊、台元女子籃球隊等。佢阿爸係嚴慶齡，佢阿媽係吳舜文。

求學
中學時期就讀位於臺北市木柵嘅知名私校再興中學，1979年後到美國留學，畢業於新澤西潘尼頓高中（The Pennington School），隨後就讀萊德大學（Rider University）企業管理學系，並獲頒美國聖約翰大學（St. John's University of NewYork）榮譽商學博士學位。

接手裕隆
1989年返回台灣，接手裕隆汽車嘅實際經營，先前裕隆因開發飛羚101車系而財務大傷。接手裕隆後，首先導入咗霹靂馬車系，雖然該車系受到年輕人嘅歡迎，但偏向運動化嘅設定令裕隆喺中型房車市場上節節敗退。因為資歷同能力問題，被外界稱作「敗家嚴」。

中興
1995年，喺林信義嘅支持下，實施「遷都三義，廠辦合一」；接住以一款Cefiro百萬名車創下連續兩年銷售冠軍令裕隆汽車起死回生，1996年開始轉虧為盈，1997年獲利55億台幣，到第二年喺三義工廠尾牙台上激動落淚，獲得「少主中興」嘅美譽，2007年7月13號接手裕隆集團董事長一職，2011投資杭州蕭山廠。

生涯事記
1979年：14歲到美國留學。
1989年：24歲返回臺灣，任裕隆汽車首席副總經理。
1990年：25歲任裕隆集團執行長。
1991年：26歲同女籃國手陳莉蓮結婚。
1995年：30歲搬廠三義，南下辦公。
2000年：35歲任中華汽車副董事長、裕隆汽車副董事長兼總經理。
2001年：36歲卸任裕隆汽車總經理一職，專任副董事長。
2007年7月13號：42歲接任裕隆集團董事長。
2010年：45歲提供台北國際花卉博覽會接駁全電動休旅車。
2016年：就已經開刀進行手術。
2018年12月3號：因食道癌病情惡化驟然辭世，享年53歲。

家庭
阿爸：嚴慶齡（1909年10月7號－1981年3月20號）係上海市人。1931年畢業於同濟大學機械系。之後留學德國柏林高等工業大學，獲工程師學位。1932年返國。曾經擔任上海大隆機器總工程師、泰利機器製造廠、元生紡織廠總經理。
阿媽：吳舜文（1913年12月5號－2008年8月9號）係江蘇武進人。上海聖約翰大學文學系畢業。1955年獲美國哥倫比亞大學文學碩士學位。1949年到台灣後，歷任台元紡織股份有限公司、台文針織股份有限公司董事長，國際崇她社台北分社社長，台灣中華汽車股份有限公司董事長。1981年後，擔任裕隆汽車製造股份有限公司董事長兼總經理。為裕隆關係企業核心人物。
老婆：陳莉蓮。
仔：John（2015年出世）。
女：Michelle（2005年出世）。
嚦咕嚦咕新年財

《嚦咕嚦咕新年財》（英文：Fat Choi Spirit）係2002年上畫嘅香港賀歲喜劇片。由杜琪峯同韋家輝執導，劉德華、劉青雲、梁詠琪、古天樂同應采兒領銜主演。套戲用打蔴雀做主題。

文化影響
《嚦咕嚦咕新年財》算係其中一套香港最多人認識嘅賀歲片，入面嘅金句之外，廣為人識，例如：「人品好，牌品自然好」、「越爛嘅牌就越要比心機打」，被某啲網民形容好有人生哲理。另外，由於題材應景，《嚦咕嚦咕新年財》差唔多係每年農曆新年無綫電視都會攞嚟重播。但無綫不停嘅重播，亦引起一啲觀眾嘅批評，認為無綫守舊。
有部份劇情亦廣為香港人認識，例如梁詠琪將垃圾統統掃到梳化底，眼不見為乾淨就當成「大掃除」嘅情節，喺2022年初就被時事評論員馮睎乾引用，批評中國政府堅持喺處理武漢肺炎疫情問題上「只要一人陽性就要所有送到城外管控區」集中隔離，揶揄呢啲叫做「梁詠琪式清零」。
嚮導玩

《嚮導玩》（英文：Travel Guru）係香港電視娛樂製作嘅遊戲節目，主持係蘇民峰、陳嘉倩，客席主持駱振偉、余逸思，旁白謝茜嘉、達哥。節目由2018年4月23號到4月27號禮拜一到五22:00-22:30喺ViuTV播，再由4月20號到5月13號改去逢禮拜一到五22:30-23:00播，最後兩集喺5月12同13號禮拜六日20:30-21:30播，總共17集。節目係個有關世界各地遊埠知識嘅問答比賽，分做分組賽、準決賽同決賽，最後贏到決賽嘅就係冠軍，攞終極大獎。
ViuTV原本諗住安排呢個節目同無綫電視翡翠台嘅遊戲節目《Do姐有問題2》打對臺，但最後褪軚，等人哋播晒先到自己播。
嚡滑

嚡滑係比較啲嘢表面，係有幾嚡幾滑，係啲嘢嘅質地。個面嘅實際情況同理想情況喺豎直方向上有差距，就有嚡滑。差得越大就越嚡，越細就越滑。啲嘢嚡滑，就取決佢同其它嘢之間嘅相互作用。嚡嘢容易磨損，而磨擦力大，亦容易黐住。
製造時，通常想滑一啲，製品效能會好一啲。但係越滑成本就越高。咁樣就要有所取捨。
唐道碧

唐道碧（Down, Toby Philip，1994年6月3號—）係香港足球員，司職中場，2013年7月以本地球員身份加盟香港甲組足球聯賽足球隊公民。
唐達

唐達（英文：Tat Tong），係星加坡音樂製作人同詞曲作家。
唐賡堯

唐賡堯係香港親中派政治人物兼勞工界人士。

政治立場
佢係香港親中派成員。喺2016年尾，佢曾經舉辦活動支持人大未經香港人同意，剝奪4名民主派立法會議員資格。

選舉經歷
喺2021年9月，佢成為香港特别行政區選舉委員會勞工界委員。
唐賢街

唐賢街（英文：Tong Yin Street）係香港新界西貢區將軍澳新市鎮一條街，連接住唐明街同寶邑路，約莫1.5公里長，貫穿將軍澳市中心，1998年通車，後來延長到市中心南面嘅海皮（將軍澳第68區)，仲有條支路去調景嶺。2022年，P2路通車，有條支路嚟唐賢街。
唐鎮站

唐鎮站係上海地鐵2號綫一個地鐵站，喺浦東新區。個站2010年4月8號啟用。
唐韻

《唐韻》（粵拼：tong4 wan5）係中國韻書，大唐人孫愐（中文：孫愐）所編纂。成書約莫開元二十年之後（一說成書於751年，另一說係733年），係陸法言《切韻》嘅增修本。原書好早就散佚，冇傳到而家，但宋代時又修訂咗次《唐韻》，編成《大宋重修廣韻》。
按大清卞永譽（中文：卞永譽）所寫《式古堂書畫彙考》，收有大唐元和年間嘅《唐韻》寫本殘目，記載住序文同各卷韻數，全書五卷，韻目共195韻，個數同稍早王仁昫寫嘅《刊謬補缺切韻》一樣，同樣上、去二聲都多《切韻》一韻。但就唔知韻嘅排佈以及內容係咪等同。
現存有蔣斧舊藏版本嘅《唐韻》殘卷（殘留住一部分嘅去聲同埋入聲），但當中韻嘅數目同卞永譽講嘅有相當大嘅出入，現時唔係咁清楚從原先孫愐版開始，佢經歷過何種程度嘅改訂。另外佢亦有敦煌殘卷（P2018，平聲「東·冬·鍾」嘅一部分）。
王仁昫《刊謬補缺切韻》，亦係切韻增修本，早過《唐韻》。但孫愐利用朝廷擴大《唐韻》影響，所以《唐韻》雖則係孫愐私人著作，然而命名有官方性質，有名氣過《刊謬補缺切韻》。范鎮《東齋記事》講，「自孫愐集為唐韻，諸書遂廢」。王仁昫《刊謬補缺切韻》同孫愐《唐韻》，都為韻字加入注釋，並且引文亦有出處，於是乎，韻書就有辭書字典之用。
大徐本嘅《說文解字》所引嘅反切係依據《唐韻》嘅。《康熙字典》中所記嘅《唐韻》反切就係引出自《說文解字》大徐本嘅反切。
唐餅

唐餅（粵拼：tong4 beng2）係廣東人自己方法做嘅餅，個名係相對西餅而嚟。雞仔餅、合桃酥、老婆餅、嫁女餅、皮蛋酥都係成日見嘅唐餅。
造來賣唐餅嘅舖，叫餅家。又或者茶樓唐餅部。
唐雷爾

唐雷爾（法文：Tonnerre），係法國布爾岡約訥嘅其中一個市鎮。
唐隆

唐隆係大唐皇帝李重茂嘅年號，相當於公元710年，前後總共唔夠一年。
可持續能源

可持續能源（英文：Sustainable energy）係可以持續嘅能源供應，以滿足目前嘅需求；又唔會損害後代滿足佢哋需求嘅能力。促進可持續能源嘅技術，包括可再生能源，例如水能、太陽能、風能、核能、地熱能，同時亦都包括設計提高能源利用效率嘅技術。
可憐的東西

《可憐的東西》（英文：Poor Things）係一套2023年英國同美國電影，由尤格藍西莫執導，愛瑪史東、麥克雷法路、威廉迪福主演。
此外，《可憐的東西》喺粵語中解作「可憐嘅嘢」。
可憐的媽媽

《可憐的媽媽》係1961年嘅一部粵語文藝片，由關文清執導，張瑛、白燕主演。

情節
寡婦韓麗萍同前男友范家寶再婚，同前夫生嘅女黎小蓮成日俾范家啲人蝦，小蓮受委屈但係又被麗萍怪責，對阿媽再嫁不滿，憤而離家出走，好彩有校長林秀華收留。家寶死咗之後，麗萍被趕出范家，小蓮又唔肯同阿媽相認。小蓮長大後，差啲墮入桃色陷阱，想跳海自殺，好彩被麗萍救翻，小蓮終於同麗萍和好團圓。
可接受度判斷作業

可接受度判斷作業（英文：acceptability judgment task）係實證嘅語言學研究成日用嘅一種研究方法。
根據呢套諗頭，一個人嘅腦入面會有一套對於自己母語「啲文法應該係點」嘅內隱知識，所以如果想得知一隻語言嘅文法，最好就係攞一拃唔同嘅句子，問吓一啲以嗰隻語言做母語嘅人，問佢哋覺得啲句子「係咪可以接受」，而可接受度判斷作業簡單講就係做呢樣嘢嘅工序。
可持續發展目標

可持續發展目標係聯合國喺2015年建立嘅17個目標，希望為世界帶嚟和平同繁榮。呢17個目標包括咗經濟、社會、同環境因素，同時亦都推廣可持續發展。
可持續發展科

可持續發展科係香港政府環境局屬下一個部門，負責環境保護同可持續發展事務。依家個局長係黃錦星。
四月廿七

四月廿七係黃曆四月嘅第廿七日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
四月十六

四月十六係黃曆四月嘅第十六日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
四月廿一

四月廿一係黃曆四月嘅第廿一日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
四月十五

四月十五係黃曆四月嘅第十五日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
四月十八

四月十八係黃曆四月嘅第十八日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

節慶、風俗習慣
紫微大帝聖誕，又叫紫微誕。
頂上娘娘聖誕
華陀誕
送生司馬誕
四月十四

四月十四係黃曆四月嘅第十四日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
四月十二

四月十二係黃曆四月嘅第十二日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。